ตรุษจีนคึกคักทัวริสต์นับล้านมาไทย
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ในช่วงเทศกาลตรุษจีนระหว่างวันที่ 6-14 ก.พ.2559 คาดการณ์ว่าจะมีเงินสะพัดด้านการท่องเที่ยวรวมแล้วกว่า 29,920 ล้านบาท เติบโต 32% จากปีก่อน โดยมีจำนวนนักท่องเที่ยวต่างชาติเดินทางมาประมาณ 1.01 ล้านคน เพิ่มขึ้น 19% แบ่งเป็นนักท่องเที่ยวจาก 5 ตลาดหลักที่มีประชากรเป็นเชื้อสายจีน ได้แก่ จีน ฮ่องกง ไต้หวัน สิงคโปร์ และมาเลเซียรวมแล้ว 476,000 คน เติบโต 20% สร้างรายได้ 15,200 ล้านบาท เพิ่มขึ้น 32% จากปีก่อน ขณะที่เฉพาะชาวจีนเดินทางจำนวน 300,000 คน เติบโต 21% สร้างรายได้ 9,795 ล้านบาท เติบโต 35%,สำหรับจำนวนเที่ยวบินที่บินเข้าประเทศไทยในช่วงตรุษจีน มีทั้งเที่ยวบินประจำและเที่ยวบินเช่าเหมาลำ (ชาร์เตอร์ไฟลท์) รวมแล้วกว่า 330 เที่ยวบิน เข้ากรุงเทพฯ จำนวน 174 เที่ยวบิน จ.ภูเก็ต 75 เที่ยวบิน จ.กระบี่ 37 เที่ยวบิน และ จ.เชียงใหม่ 44 เที่ยวบิน รวมจำนวนที่นั่งบินทั้งหมด 65,877 ที่นั่ง ทั้งนี้ เที่ยวบินส่วนใหญ่มาจากประเทศจีน แบ่งเป็น 257 เที่ยวบิน มาจากเซี่ยงไฮ้ หังโจว หนานหนิง ฉงชิ่ง ช่านโถว ซัวเถา เฉิงตู คุนหมิง กวางโจว อู๋ฮั่น และเมืองรองอื่นๆเป็นต้น อย่างไรก็ตาม เที่ยวบินส่วนใหญ่เริ่มมาจากเมืองรองมากขึ้น ซึ่งตรงกับแนวโน้มการสำรวจของผู้ประกอบการในประเทศจีน ที่พบว่าไทยขึ้นเป็นอันดับ 1 ของแหล่งท่องเที่ยวยอดนิยมสำหรับคนจีน,ด้านนักท่องเที่ยวจากฮ่องกง เดินทางมา 26,000 คน เพิ่มขึ้น 14% สร้างรายได้ 885 ล้านบาท เพิ่มขึ้น 22% จากไต้หวันมีจำนวน 18,000 คน เพิ่มขึ้น 14% สร้างรายได้ 500 ล้านบาท เพิ่มขึ้น 24% นักท่องเที่ยวจากประเทศสิงคโปร์ มีจำนวน 28,000 คน เพิ่มขึ้น 21% สร้างรายได้ 3,125 ล้านบาท เพิ่มขึ้น 32% เป็นต้น.
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า ในช่วงเทศกาลตรุษจีนระหว่างวันที่ 6-14 ก.พ.2559 คาดการณ์ว่าจะมีเงินสะพัดด้านการท่องเที่ยวรวมแล้วกว่า 29,920 ล้านบาท เติบโต 32% จากปีก่อน
ตรุษจีน,การท่องเที่ยว,ททท.,ยุทธศักดิ์ สุภสร,เทศกาลตรุษจีน,นักท่องเที่ยว,เที่ยวบิน,ทัวร์,นักท่องเที่ยวจากฮ่องกง,ข่าว,ไทยรัฐออนไลน์,ข่าวเศรษฐกิจ